Gedagte vir die dag: My God, hoekom het U My verlaat? | Maroela Media
Met hierdie kruiswoord haal Jesus letterlik aan uit Psalm 22. Waarskynlik was die hele psalm met sy donker ondertoon in Jesus se gedagtes, veral vers 8 en 9.
"My God, my God, waarom het U my verlaat en bly U ver as ek om hulp roep? Almal wat my sien, spot my, hulle steek vir my tong uit en knik met voldoening die kop en sê: 'Laat dit aan die Here oor! Laat Hy hom red, laat Hy hom bevry as Hy dan so baie van hom hou'" (Psalm 22:2, 8, 9, Bybel in Afrikaans 1983/1992).
Die verskil tussen Jesus se ervaring en dié van die psalmdigter was dat Jesus werklik Godverlate was. Ons kan ons dit nie vir een oomblik indink nie. Soms voel dit vir 'n mens asof God sy rug op jou gedraai het, maar Hy is áltyd by jou. Die Godverlatenheid wat Jesus ervaar het, was niks minder as 'n Godlose duisternis nie. Want dié duisternis was nodig sodat daar vir 'n donker wêreld lig kon deurbreek, die lig van verlossing, die lig van Goddelike genade.
Jesus was Godverlate sodat elkeen wat in Hom glo nooit, maar nooit Godverlate sou wees nie.
Gedagte vir die dag: Dit is volbring!
Gedagte vir die dag: Vader, vergeef hulle
Dankie Here dat U ons nooit laat gaan nie. Al voel ek leeg weet ek daar is niks wat U kan vervang nie. En al voel ek nie altyd naby U nie weet ek dat die gevoelens nie altyd ooreenstem met die waarheid nie. Ag, Here, wees asseblief naby my dat ek nie iets nutteloos soek wat 'n wig wil dring tussen my en U nie. Vat weg die skuldgevoellens saam met die eiewysheid. Hou my seer lyf in U hande hierdie week wat kom. Ek bid uit genade. Amen.
Dis vir my een van die kosbaarste verhale in die Bybel, Jesus se Kruisiging.
Dit laat my elke keer sonder woorde, ek kan net se dankie Jesus?
Ons het vanoggend dieselfde boodskap in ons kerk gehoor, maar ek het iets nuut geleer vandag.. Psalm 22 verwys beslis na Jesus se kruisiging. Vers 24 in die ESV weergawe is so vertaal : "For He has not despised or abhorred the affliction of the afflicted, and He has not hidden His face from Him but has heard, when He cried to Him." Die Afrikaanse vertaling is effens anders, maar uit die ESV vertaling is dit duidelik dat God nooit vir Jesus verlaat het of weggedraai het van Hom nie. Sonde bring skeiding tussen God en mens, maar God is… Lees meer »